CELEX: 31969L0464
Language: el
Date: 1969-12-08 00:00:00
Title: Οδηγία 69/464/ΕΟΚ του Συμβουλίου της 8ης Δεκεμβρίου 1969 περί της καταπολεμήσεως του καρκίνου της πατάτας

Avis juridique important

|

31969L0464

Οδηγία 69/464/ΕΟΚ του Συμβουλίου της 8ης Δεκεμβρίου 1969 περί της καταπολεμήσεως του καρκίνου της πατάτας  

Επίσημη Εφημερίδα αριθ. L 323 της 24/12/1969 σ. 0001 - 0002 Φινλανδική ειδική έκδοση: Κεφάλαιο 3 τόμος 2 σ. 0249  Δανική ειδική έκδοση: Σειρά I Κεφάλαιο 1969(II) σ. 0545  Σουηδική ειδική έκδοση: Κεφάλαιο 3 τόμος 2 σ. 0249  Αγγλική ειδική έκδοση: Σειρά I Κεφάλαιο 1969(II) σ. 0561  Ελληνική ειδική έκδοση: Κεφάλαιο 03 τόμος 5 σ. 0019  Ισπανική ειδική έκδοση: Κεφάλαιο 03 τόμος 3 σ. 0170  Πορτογαλική ειδική έκδοση : Κεφάλαιο 03 τόμος 3 σ. 0170 

++++ΟΔΗΓΙΑ ΤΟΥ ΣΥΜΒΟΥΛΙΟΥ  της 8ης Δεκεμβρίου 1969  περί της καταπολεμήσεως του καρκίνου της πατάτας  ( 69/464 / ΕΟΚ )  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως τα άρθρα 43 και 100 αυτής ,  την πρόταση της Επιτροπής ,  τη γνώμη της Συνελεύσεως ( 1 ) ,  τη γνώμη της Οικονομικής και Κοινωνικής Επιτροπής ,  Εκτιμώντας :  ότι η παραγωγή της πατάτας κατέχει σημαντική θέση στη γεωργία της Κοινότητος   ότι η αποδοτικότητα της καλλιέργειας αυτής κινδυνεύει σταθερά από επιβλαβείς οργανισμούς   ότι η προστασία της καλλιέργειας της πατάτας εναντίον αυτών των επιβλαβών οργανισμών θα πρέπει , όχι μόνο να διατηρήσει την παραγωγική της ικανότητα , αλλ ' ακόμη να αποτελέσει ένα από τα μέσα αυξήσεως της παραγωγικότητας της γεωργίας   ότι τα μέσα προστασίας κατά της εισαγωγής επιβλαβών οργανισμών σε κάθε Κράτος μέλος δεν θα είχαν παρά περιορισμένη σημασία , αν οι οργανισμοί αυτοί δεν καταπολεμούντο συγχρόνως και μεθοδικά στο σύνολο της Κοινότητος και εάν δεν απεφεύγετο η διάδοσή τους   ότι ένας από τους πιο επικίνδυνους οργανισμούς για τις πατάτες είναι το Synchytrium endobioticum ( Schilb . ) Perc . , παθογόνος αιτία της κρυπτογαμικής ασθένειας χυτρίδιον το σαρκώδες ή καρκίνος της πατάτας   ότι η ασθένεια αυτή έκανε την εμφάνισή της σε πολλά Κράτη μέλη και υπάρχουν μερικές εστίες μολύνσεως μικρής εκτάσεως στην Κοινότητα   ότι υπάρχει διαρκής κίνδυνος για την καλλιέργεια της πατάτας στο σύνολο της Κοινότητος , αν δεν ληφθούν αποτελεσματικά μέτρα για την καταπολέμηση της ασθένειας αυτής και την πρόληψη της διαδόσεώς της   ότι για να εξοντωθεί ο επιβλαβής αυτός οργανισμός είναι ανάγκη να θεσπισθούν οι ελάχιστες διατάξεις για την Κοινότητα  ότι τα Κράτη μέλη πρέπει να έχουν τη δυνατότητα να θεσπίζουν συμπληρωματικές ή αυστηρότερες διατάξεις στο μέτρο που αυτές είναι αναγκαίες   ότι οι ποικιλίες πατάτας που είναι ανθεκτικές σε ορισμένες κατηγορίες του εν λόγω επιβλαβούς οργανισμού παίζουν σημαντικό ρόλο  ότι η χρησιμοποίηση αυτών , προπαντός στις ζώνες ασφαλείας που περιβάλλουν τα προσβεβλημένα τεμάχια , είναι πρωταρχικής σημασίας  ότι για το λόγο αυτό η περιοδική δημοσίευση καταλόγων των ποικιλιών παρουσιάζει γενικό ενδιαφέρον   ότι για τη διαπίστωση των περιπτώσεων προσβολής και της ανθεκτικότητας των ποικιλιών κρίνεται αναγκαίο να εφαρμοσθούν οι ενδεδειγμένες μέθοδοι για τις οποίες τα Κράτη μέλη δεν έχουν αντιρρήσεις ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Αρθρο 1  Η παρούσα οδηγία αφορά τα ελάχιστα μέτρα που πρέπει να ληφθούν εντός των Κρατών μελών για την καταπολέμηση του καρκίνου της πατάτας και για την πρόληψη της διαδόσεως αυτής της κρυπτογαμικής ασθένειας .  Αρθρο 2  1 . Μόλις διαπιστωθεί η εμφάνιση του Synchytrium endobioticum ( Schilb . ) Perc . , που είναι παθογόνο αίτιο του καρκίνου της πατάτας , τα Κράτη μέλη καθορίζουν το προσβεβλημένο αγροτεμάχιο και μία ζώνη ασφαλείας επαρκώς ευρεία για να εξασφαλισθεί η προστασία των περικειμένων ζωνών .  2 . Ενα αγροτεμάχιο θεωρείται μολυσμένο όταν έχει διαπιστωθεί η παρουσία συμπτωμάτων του καρκίνου της πατάτας τουλάχιστον σε ένα φυτό του αγροτεμαχίου αυτού .  Αρθρο 3  Τα Κράτη μέλη καθορίζουν ότι οι κόνδυλοι και τα στελέχη της πατάτας που προέρχονται από μολυσμένα αγροτεμάχια πρέπει να απολυμανθούν κατά τρόπο που να καταστραφεί ο επιβλαβής οργανισμός . Αν δεν είναι πλέον δυνατό να καθορισθεί ο τόπος από τον οποίον προέρχονται οι μολυσμένοι κόνδυλοι και στελέχη , το σύνολο του φορτίου όπου βρέθηκαν αυτοί οι κόνδυλοι ή αυτά τα στελέχη θα πρέπει να απολυμανθεί .  Αρθρο 4  Τα Κράτη μέλη καθορίζουν ότι στα μολυσμένα αγροτεμάχια :  α ) δεν μπορεί να καλλιεργηθεί καμιά ποικιλία πατάτας   β ) κανένα φυτό που προορίζεται γιά μεταφύτευση δεν μπορεί να καλλιεργηθεί , να παραχωρηθεί ή να αποθηκευτεί .  Αρθρο 5  1 . Τα Κράτη μέλη καθορίζουν ότι στη ζώνη ασφαλείας δεν μπορούν να καλλιεργηθούν παρά ποικιλίες πατάτας ανθεκτικές στις φυλές του Synchytrium endobioticum που διαπιστούνται στα μολυσμένα αγροτεμάχια .  2 . Μία ποικιλία πατάτας θεωρείται σαν ανθεκτική σε μία κατηγορία του Synchytrium endobioticum , όταν αυτή αντιδρά στη μόλυνση με το παθογόνο αίτιο της κατηγορίας αυτής σε τέτοιο βαθμό , ώστε να μην υπάρχει φόβος δευτερογενούς μολύνσεως .  Αρθρο 6  Τα Κράτη μέλη δεν αίρουν τα μέτρα που έλαβαν για τον αγώνα κατά του καρκίνου της πατάτας ή για την παρεμπόδιση της διαδόσεώς του , παρά μόνο αν δεν διαπιστωθεί πλέον η παρουσία του Synchytrium endobioticum .  Αρθρο 7  Τα Κράτη μέλη απαγορεύουν την κατοχή των καλλιεργειών του Synchytrium endobioticum .  Αρθρο 8  Τα Κράτη μέλη μπορούν να επιτρέψουν παρεκκλίσεις των μέτρων που προβλέπονται στα άρθρα 3 , 4 , 5 , και 7 για επιστημονικούς σκοπούς , για δοκιμές και εργασίες επιλογής , υπό τον όρο ότι οι παρεκκλίσεις αυτές δεν επιφέρουν ζημιά στον αγώνα κατά του καρκίνου της πατάτας και δεν συνεπάγονται κανένα κίνδυνο διαδόσεως της ασθένειας αυτής .  Αρθρο 9  Τα Κράτη μέλη μπορούν να θεσπίσουν συμπληρωματικές ή αυστηρότερες διατάξεις που αφορούν τον αγώνα κατά του καρκίνου της πατάτας ή την παρεμπόδιση της διαδόσεώς του , στο βαθμό που οι διατάξεις αυτές κρίνονται αναγκαίες για τον αγώνα αυτό ή για τον περιορισμό αυτό .  Αρθρο 10  1 . Τα Κράτη μέλη κοινοποιούν στην Επιτροπή , προ της 1ης Ιανουαρίου εκάστου έτους , τον κατάλογο όλων των ποικιλιών που έγιναν δεκτές από αυτά προς εμπορία και για τις οποίες διαπίστωσαν , με επίσημο έλεγχο , μία ανθεκτικότητα στο Synchytrium endobioticum . Αναφέρουν τις κατηγορίες ( μύκητος ) στις οποίες οι ποικιλίες αυτές είναι ανθεκτικές .  2 . Για την ενημέρωση των Κρατών μελών , η Επιτροπή εξασφαλίζει κάθε χρόνο , κατά βάση προ της 1η Φεβρουαρίου , τη δημοσίευση ενός ευρετηρίου αυτών των ανθεκτικών ποικιλιών .  Αρθρο 11  Τα Κράτη μέλη μεριμνούν , ώστε οι παρατηρήσεις σχετικά με την μόλυνση από το Synchytrium endobioticum και την ανθεκτικότητα των ποικιλιών πατάτας στον επιβλαβή αυτό οργανισμό να γίνουν σύμφωνα με τις ενδεδειγμένες μεθόδους για τις οποίες τα Κράτη μέλη δεν έχουν αντιρρήσεις .  Αρθρο 12  Τα Κράτη μέλη θέτουν σε ισχύ τα αναγκαία μέτρα για τη συμμόρφωση με την παρούσα οδηγία , το αργότερο δύο έτη μετά την κοινοποίησή της και πληροφορούν αμέσως γι ' αυτό την Επιτροπή .  Αρθρο 13  Η παρούσα οδηγία απευθύνεται στα Κράτη μέλη .  Εγινε στις Βρυξέλλες , στις 8 Δεκεμβρίου 1969 .  Για το Συμβούλιο  Ο Πρόεδρος  J . M . A . H . LUNS  ( 1 ) ΕΕ αριθ . 28 της 17.2.1967 , σ . 454/67 .